केशों को कौंब कर के साइड की मांग निकाल कर इयर टू इयर केशों को अलग कर लें. फिर टौप के केशों की रबड़बैंड से एक ऊंची पोनी बना लें. पोनी के केशों में से एक लट ले कर रबड़बैंड को कवर कर दें. अब आगे के केशों की बैककौंबिंग करें. दोनों साइड के केश छोड़ कर उन से पफ बनाते हुए पोनी के पास ही पिन से सैट करें. दोनों साइड के बचे केशों को 2 लटों को मिक्स कर के ट्विस्ट करते हुए पफ की तरफ लाएं. ऐसे ही दूसरी तरफ भी करें. फिर पोनी के नीचे के केशों से एक सैक्शन ले कर नौट लगाएं. अब पोनी के केशों की 1-1 लट ले कर उन को रोल करते हुए जूड़े जैसा बनाएं. ऐसे ही 6 लटों का रोल बनाएं और उस पर नौट चढ़ा कर स्प्रे डालें. जब यह अच्छी तरह से सैट हो जाए तो इस रोल जूड़े के नीचे ऐक्सैसरीज लगाएं.